钦定古今图书集成/历象汇编/庶征典/第033卷 > 《历学会通中法占验》 > 《贤相通占》
## 钦定古今图书集成/历象汇编/庶征典/第033卷 > 《历学会通中法占验》 > 《贤相通占》

“进贤星，主进贤。”明则贤人在朝，暗则不肖处位。木犯
贤进，火犯贤退，土犯拔贤者殃。日蚀，贤人应隐。月蚀
掩，则拔贤者虑之。

一平道西星明正则吉；动摇，则法驾有虞。木留，治道
平；火留，盗溢水陆；土留，天旱不雨；金留，干戈日益；水
留，水涝梁颓。日月蚀，主过当易。

一，角宿南星，为天关，三光之驰道。左苍右黄，为得常；
白，凶。明大，帝道昌；动摇，则帝王行。木凌，民安；犯则田
丰；火凌，民灾；犯则亢旱；土凌犯，旱灾；留，则河梁不通；
金留，戈戟交争。日蚀，贤人退位；月蚀，小人得志；土退，
津梁少利。

二“平道东星五星，占同西星。日蚀掩谷不登，月蚀掩
花果难成。”

二、角宿北星：木守贤人用，火守贤人隐，土守帝王新
业，金守储君有荣，水守后妃将换，日蚀，树木忧空，月
蚀，六畜有灾；火犯守，贤士戮，土犯守，逆退；再犯后妃
成喜。

一，亢宿南第二星，为天子内庭，为宗庙。主占疾疫。明，
辅臣忠，天下安；否则反是。木留，宗庙将祠；火留，灾害
萌；土留，辅臣不安；金留，大臣出镇；水留，当有霜水。
二、亢南第一星。日蚀，王者小疹；月蚀，后妃忧惧；金犯，
天子有征伐；木犯，丰稔和平；土退犯，宫中有喜。
一，氐宿西南星，王者宿宫。明，则六宫奉职；前二星为
夫人，后“为妾。”日蚀，夫人灾；木留守，大有年；火留守，股
肱奔走；土留守，储副安宁；金留守，将军受制；水留守，
讼狱沉滞。月蚀，生华，晕色，后宫有喜。

“四、氐宿西北星，日蚀，大官落职。月蚀，妾夺嫡权。木星
天下安，火星大臣罪，土星宫中昌，金星边臣退。
二氐宿东南星，日蚀，妾灾。”月蚀，同上。《五星占》同前。日
月蚀，君王之过也。日月蚀，复圆，有光晕生华者，宫中
喜。

三、氐宿东北星：日蚀，夫人灾；月蚀，夫人妾灾。五星占
同前。日蚀易新，月蚀中间查色。

一、西咸南，第一星。木星行过，岁稔；留，年丰；火行，顺，无
愆；逆，天旱；留，地枯。土星留，年荒；金留，干戈；水留，用溢。
日月蚀，王者灾；白色，主丧；赤灾。晕而兼红绿光明，主
宫中大喜；青黑，不祥。

一，“房宿南第一星，为明堂布政之宫，为四辅，为天驷。”
明，则群臣奉职；暗，则王道不行。日蚀，大臣咎。

三、房宿北第二星。流星出，天子当有房屋之事。木留，
臣下奉职；火留，房屋火灾；土留，土动兵兴。金水不与。
日蚀，天子命将伐国；月蚀，后妃不安。

三、房宿北第一星。木犯，大臣吉，火犯，房屋灾。犯日看
甲子知。日。金犯，国有兵，水灾，奸臣佞。日蚀，天子摇。月
蚀，贵人灾。

钩钤星：木守，民安年丰；火守，草木焦；土守，口舌生；金
守，钢铁贵；水守，盐不通。日蚀，年不年，月蚀，岁不岁。日
月频会交，帝不安，征伐频年。

键闭星，主关闭之事。明则王道昌，否则宫门不禁。木
星守，帝王吉。土星犯守，王者忧。火星犯守，关梁有失。
金星犯守，将军吉。水星犯守，田野安。日蚀，铜铁贵。月
蚀，铅锡贵。

《罚星》下星，主罚金玉。直则法令平，曲则不平。

罚星上星，木犯守，科道行。火犯守，科道塞。土星犯守，
科道塞。日蚀掩，科道退。月蚀，科道进一，心宿西星二，为天王正位。中，天子前，太子后，庶子。
木留天子明，大臣用命。火留天子明，大臣诛。土留天
子暗，大臣佞。金留，干戈出。水留，水溢。日蚀，天子命侯
伐国。月蚀，太子庶子有议。

三、东咸第二星，流星出，国有使。客星辨高下。占：“高不
在天，如星高以咸断，下以方断。日月蚀，查干支论。”
四、东咸第一星，木星凌，将相忧，火凌，父子分张；土凌，
大兵兴。

二心大星、木星径，天子道昌，留守，年稔。火留守，谏臣
诛，贤良死，奸佞幸，天子孤，黎元苦。土留守，凌犯，圣主
将出，古天子有巡守者。金星犯守，大兽交走，食人。日
蚀，王者或革事。月蚀，后妃太子忧。

三心东星：木星犯守，则庶子黎民安乐；火犯凌，不利
庶子，民不安，黎元苦。土犯，岁饥。“日蚀在此，支不用六
数有六，不利于天子太子。月蚀在此，支不用九数有
九，不利于后宫支子。”

一、天江中下星四星，主太阴，明动大水；暗则津不通。
水犯守，鱼盐贱。火犯守，鱼盐贵。土犯守，水运不通。日
蚀，江水浅，月蚀，水溢。

二、《天江下星》。

三天江中上星。〈二占同前〉

四天江上星：木犯守，舟稳载；火犯守，舟倾覆。土犯守，
水浅难行；金犯水，溢杀人；水犯守，漂溢人苦。日蚀，文
臣不利；月蚀，武臣不利。彗、孛出此，高则河津，低则分
野。

一，箕宿西北星，星动摇，外有使来。又舌动，则大风。日
蚀，后妃灾；月蚀，夫人灾。火犯守，后妃忧；金犯守，后妃
喜。

《三斗杓》第一星：木凌犯，宗社安，天子寿，大臣吉；火犯，
宗社忧；土犯，臣忧君病，桑谷不成；金犯，主庙谋行；水
犯，贤良利；日蚀，不利主；月蚀，不利臣。

一、箕宿东北星：火犯，后宫灾，蛮貊灾，北人败；金犯，蛮
貊起干戈。木土、水三星不犯日蚀，有废立后宫事。月
蚀，后妃不利，看浅深论之。

二斗杓第二星：木星犯宗室吉，天子利大臣用命。火
犯，宗，臣不利，庙恐灾。土犯，君暗臣佞；金犯，君明臣贤。
木星主荐贤，万事和，民安年稔。日蚀，君过，月蚀，后灾。
木留掩，爵禄盈溢。

一、斗杓第四星〈即杓三星〉木犯，君臣咸殃，又火灾。金犯，臣
执权，天下官守法。日蚀，君有过。月蚀，大臣咎。木、土、水
三星不与。

四斗魁第三星，火犯守，宫室灾。退、留、掩犯，宫殿灾。金
犯守，将命大臣出镇退守，将有庙谋。彗孛出，视高低，
高在郡，低在方，以日辰查远近。日蚀，辰六数，干五数，
帝王过，木火土三星不与。

一、建星，西第一星、六星，天子之都梁关津，主三光。日
月五星行历得失，静则民安，动则多劳，以日辰查。木
犯守，阃内治；火犯守，关梁不通；土犯守，年不登。金水
犯，有年。日蚀，有忧。月蚀，民多劳。

六斗魁第一星：火犯守宫中走水。退留必走水，宫中
贼，年不稔，民流。金犯守宫中有喜；退留，必有大喜，宫
中静，年丰民安。日蚀辰四千八帝王过。月蚀辰四千
八帝王过，后妃淫；时加酉尤甚。彗孛出，视高下，高在
郡，下在方。

五斗魁第二星，火犯守宫中灾，金犯守宫中喜。木土
水三星不犯，日月蚀不与，彗孛灾，吴低在方。

二建星西第二星：火犯北，戎侵中国，民饥岁荒。金星
犯守，民安岁稔。日蚀，民疫。月蚀，岁穷。

三建星西第三星，火犯，国门不通。金犯守，都门阖。四
星犯守黎头喜，白首欢。木土不与日月蚀，视干支断
之。六建东第一星，火犯守，都关灾。金犯守，都关开。木
土不与，日月蚀不入。

“《二狗上星》、两星，天子守御之星。”失常则戒守御之臣，
摇动，则庶臣为乱。土犯守，守御之臣阴谋。火犯守，守
御之臣异志。金水犯守，守御之臣忠义。

一、《狗下星占》同。日蚀、月蚀干七辰八，则帝王有过，守
御不忠。彗孛出入，则狗国灾；如尾长，则《狗国异志》。
三，“牛宿西北星，为天关梁，五牺牲。”明，则王道昌。关通
暗，则牛疫死。火犯守，牛灾；金犯守牛贵。日蚀，牛疫；月
蚀，牛贵。

一，牛宿大星，火犯守关梁难越，金犯守关梁通，水犯
守天下牛贱。日蚀忌干七辰八，牛疫民荒，月蚀忌干
七辰六，帝王有过。

二牛宿上东星：火犯守，牛贵有疫。金水犯守，牛多贱，
牛安，日月蚀不与。

四牛宿南星：“木犯守，岁丰大稔，狼虎为害；火犯守，六
畜多死。土犯守，贼臣犯主；金犯守，岁登，民富。水犯河，
壅决。”日蚀，盗贼生；月蚀，阴盛阳败。

八牛宿下西星：〈占同前〉彗孛出牛，南都有事。

六、牛宿下东星：〈占同前〉

二罗堰下星主堤堰水潦。不欲明，明则水溢。木犯守风雨时若火犯守，池枯川竭。土犯，川流不通。金犯，田
苗昌；水犯，冰雪深。日蚀，川少水泽；月蚀，川水害民。
一，罗堰上星土星犯守，川泽难通。

十二国秦星：“木犯守，列国昌；火犯守，国衰；土犯守，秦
川竭；金犯守，秦矿开；水犯守，秦川溢。”日蚀，秦地咎；月
蚀，秦女咎；月掩，秦人谋。

十二国代星：火犯守代郡，宗人为政大不利。土犯守，
代郡病。金犯守代郡蒙恩同。火土退犯，则干戈起。水
犯守，代多水。月掩代人不利。日月蚀木星不与，
十二国星有变，各以国占之。五星先寻去极，次查黄
道南北，而定休咎。

一垒壁西第一星，大军之营。明，则国安；暗则兵出。火
犯守，民贫军饥。金犯守，民衣食足；水犯守，布绵贵。木、
土星、日月蚀不入，月掩，不利，命将出兵。

二垒壁西第二星。〈同前占〉

三垒壁西第三星：木犯守，军国昌，丝绵贱；金犯守，国
恩行，五谷登。火犯守，城垣不固，大兵兴。水犯守，武弁
雄，军役充实。日蚀，土工作，贤人退。月蚀，君子闲居，小
人用事。月掩，兵家须忌。虚宿南星，为冢宰，主北方邑
居庙祠之事；静常，天下安宁。火留守，南国兵动，赤地
千里，宫掖灾，府库倾。金犯守，年凶。

四“垒壁西第四星：木犯守，岁和年丰。火犯守，风雨失
常。土犯守，土工动有丧。金犯守，木花不成；水犯守，风
雪大作。日蚀，民饥；月蚀，墙颓。”

五垒壁西第五星：木犯守，皇宫安；火犯守，南国兵动；
土犯守，旱；金犯守，将军罢战；水犯守，丁壮尽役。日蚀，
男征女苦。月蚀，天下大水，泣下。星主丧亡吊祭之事；
暗吉；明凶。木留，民安国泰；火留，国乱民殃；土留，疾疫
横尸；金留，丧吊连年；水留，小儿多死。日蚀，国有大丧。
月蚀，坟墓常新。

六垒壁阵第六星：水犯守，宫院多喜；火犯守，兵动米
贵。土犯守，掖庭灾。金犯守，齐国人咎；水犯守，贼盗盈
野。日蚀，国多事；月蚀，边垒倾。

七垒壁阵东第六星。木犯守，六军将出；火犯守，五谷
不登；土犯守，花果大损；金犯守，一梗两穗；水犯守，春
行冬令。日蚀，山东人饥。月蚀夏，月飞冰；羽林军星，天
子禁兵安静，吉；动摇芒角，凶。火犯守，天子禁属人；土
犯守，宫中口舌；金犯守，疾疫；水犯守，禁兵出。日蚀，国
将命将。月蚀秋，防冬令。

八，垒壁阵第五星。木犯守，人多释老。火犯守，妖狐横。
土犯守，旱。金犯守，河南兵起。木犯守，兵犯辽左。日蚀，
金，革初起。月蚀，边壁成空，羽林军星。火犯守，都军有
灾，金退留，金，《革》不宁。水犯守，禁军不出。日月蚀，木星
不入，例云雨。西南星主雨泽，明则多雨，动则阴晦。木
犯，风雨顺，百谷昌。火退留，非时雷电，不依祈祷。土犯
“守，井干池涸。金犯守，夏月飞霜。水犯守，雨泽以时。日
蚀，秋雨伤禾。月蚀，风拔木。”

十二，垒壁阵东第四星：火犯守，城郭不守。金犯守，田
野不清。水犯守，人多病。日月蚀木土星不入例
九。垒壁阵东第三星：木犯守，后妃吉。火犯守，米贵。土
犯守，土工兴。金犯，干戈不止。水犯守，城垣圮崩。日蚀，
五谷不熟。月蚀，花木零落。

十一、“垒壁阵，第二星：火犯守，贤人退。金犯守，小人持
势。水犯守，天下修宅。木土星，日月蚀，不与。”

十垒壁东一星：木犯守，夫人安利；火犯守，年凶米贵；
土犯守，广修殿阁；金退留，主将解甲；水犯守，勋戚忧
疾。日蚀，后妃忧虑。月蚀，秋菽不熟。

一、外屏西第一星，天子外厨。木犯守，牛羊繁息。火犯
守，牛羊时疫。土犯守，宗庙兴工。金犯守，屠宰日易。水
犯守宗庙建新。日蚀，殿阁斥膳。月蚀，国乱刑。彗孛，文
武共败，尾长另视支干。

“三外屏西三星：木犯守，有道方进用；火犯守，父子不
亲；土犯守，谷贵水涝；金犯守，川泽溢；水犯守，臣下被
狱。”日蚀，文臣咎；月蚀，武臣咎。

“四外屏西四星：火犯，君不亲臣，父不亲子。”土星犯守，
年不登。金犯守，水出关梁。水星犯守，臣不受诛。木星、
日月蚀，不与。

二、娄宿西星为天狱，主苑牧、牺牲、郊祀，或兴兵众之
事。金犯守，干戈相争，其他不入例。

天囷西南星，食廪之属。明则熟；暗，饥。火犯守，米贵。金
犯守，米贱。水犯守，岁不稔。土木星、日月蚀，不入例。
天囷西星、火犯守，人死，兵交。金犯守，年荒。他星不入
例。

《天囷南星》，火犯守，仓廪虚，忌走水。金犯守，米贵，他星
不入例。

一“天阴下星，从天子弋猎官也。明则近言泄漏。木守
犯，岁荒人厄；火守犯猎人有罪；土守犯将军阵亡；金
守犯年饥；水守犯，兵兴水死。日蚀，天子猎苑，月蚀，人
食草木。”

一、天廪北第一星：火犯守，仓廪虚。金犯守，大兵将出。
他星日月蚀不入例二、昴宿星，为天子耳目，亦主匈奴及狱。明，则天下和
平；动摇，兵起卤人。木犯守，王者严刑；火犯，戎，贼潜藏。
土犯守，将出西征；金犯守，戎马争腾。水犯守，执政遭
刑。日月蚀同下占。

三昴宿星：木犯，无，凌，卤顺；火犯守，狄王死，狄国乱。土
凌犯守，狄谋中国；金犯守，戍死锋镝；水犯守，狄国大
水，狄马疫，狄人衰。日蚀，戍，主死。月蚀，戍，妇灾。月掩昴，
狄必败。

月，女主大臣之象。明则女主专政。暗吉。木犯守，美人
幸；火犯守，美人失爱；土犯守，后妃退，夫人废；金犯守，
美人宠；水犯守，夫人进位。日蚀，美人失宠；月蚀，美人
失爱。

三、毕，右股北第二星，主边兵弋猎。明，则天下太平。火
犯守，边兵动；金犯守，边兵晏然；水犯守，天下太平。日
蚀，边兵不足恃；月蚀，边兵饥。

一、毕北右股第一星。火犯守，边兵大起；土犯守，王侯
诛；金犯守，兵出有赦；水犯守，边城惊急。日蚀北，狄自
死；月蚀，狄妇东归；彗出，狄窥中国。

一天街、下星、街，南中国，北狄邦。五星犯守地，　日月蚀上
街、下街占同。

三、天街上星：“木犯守下街之上，利中国；上街之上，利
狄国。”火守掩上街，戎主必死，万不失一；金犯守，狄自
残；水犯守，狄地，飞雪杀草。日蚀上街，狄王必死，狄国
弱，万不失一。月蚀，戎妇死，狄无统。

五、毕宿一等大星：火犯守，边兵大起，米贵；金犯守，命
将出兵，年荒谷贵；水犯守，边城扰急，政刑不时。木星、
日、月蚀不入，占第视支干。

四、毕左股第一星，火犯守，道路不通，边军大恶。金犯
守，谷贵。月掩，边军疫。日蚀忌干五支，六主帝王过。月
蚀四支，八千亦然。

“毕宿附耳星”，主听得失。守常吉；动摇，谗臣在侧。月掩，
佞幸蔽主。火犯守，盗臣蔽上。金犯守，乱臣枉天子。
天高东星，主风云；明吉；暗则阴阳不调。火犯守池枯，
金犯守岁和，其他不入占。

一、诸王西第二星，明则下附上，否则反是。木犯守，宗
室利；火犯守，不利宗室；土犯守，宗室得罪，金犯守，宗
室和；水犯守，天子发恩。

二诸王东第二星。〈占同前〉日蚀，宗室必有罪人。月蚀，郡
主必失志。“月掩，文臣有奏《宗室不法者》。”

《五车口》东南星，五车，兵舍，亦主五驾。动变各有所占，
以知其丰耗、伤败，静吉。中星繁盛，则兵车行。火犯守，
车驾惊恐；金犯守，兵车失次。日蚀，军饷不接。月蚀，兵
革不进。

一、“诸王东第一星。”〈占同前〉天关星主边防道路，明盛；芒
角兵起，木犯守边关无恙，火犯守边关少力，土犯守
边军躁，金犯边关军人信行，水犯军人难行。

一、“司怪上星，主防奸宄灾变不成列，宫中有大怪，或
天下多怪。木犯守，奸邪藏；火犯守，奸谄；土犯守，奸邪
得志；金犯守，奸邪匿。”

二、《司怪中星》〈占同前〉日蚀，奸邪死。月蚀，奸邪罪，
三司怪下星：火犯守，退留，萧墙兵起；土犯，国破人惊，
家不安；金犯守，为政忧愁；水犯守，兵起，人离。日蚀，地
主将过。月蚀，后宫亦行。〈二字疑有讹〉日月蚀支，干数六。〈阙一
句〉万无一失。

“井钺”星，主斩淫奢。明与井齐，则人臣咎。木犯守，刑正。
火淫奢，土斩戮，金刑政，淫奢相当。水淫佚，多刑不正。
日蚀，天子刑淫。月蚀，大臣咎。

一、“井西扇北股第一星，主水衡，用法平，则井明。木犯
守，漕运稳，载火河渠壅阻水，天雨频倾。日蚀，国有淫
刑，月蚀宫，妃将戮。”

二井西扇，北股二星：火犯守，井泉竭。土犯守，泉涸；金
犯守，禾稼盛；水犯守，陆行舟。日蚀日辰皆八地主将
过更新。

三井西扇，北股三星。火犯守，同类妒，谗佞生。金犯守，
祸生外国，阃内交接他星。日月蚀，不入例。

五井东扇北股一星：木犯守，讼接踵，大兵兴。火犯守，
先旱后涝，先火灾，后水灾。土犯守，旱涝迭生。金犯阙，
下战𩰚。水犯守，泛溢伤人。日蚀，国内大水伤稼。月蚀，
堂殿崩坏。

“六井东扇、北股二星：火犯守，鱼虫枯死；土犯守，鳞虫
尽殃；金犯守，川泽通气；水犯守，秋地氾溢。”日蚀，天将
久雨；月蚀，王法不平。

七井，东扇，北股三星。火犯守，淫泆暗幸，帷簿不修。金
犯守，王者法平，大臣守节。月掩津，候，《少通》三星，及日
月蚀不干。

五诸侯北股二星：木犯守，王者法行。火星守，津梁不
通，刑罚过差。土犯守，狱不平，民怨国愁。“金犯守，有年
无民。”水犯守，霖涝无秋，禾生耳。月掩，天子不得专征。
八井东扇南股一星。〈占同前〉“日蚀，《王者曲法》”；“月蚀，宰臣
有过失。”

四井、东扇、南股三星：木犯守，花果实；火犯守，禾稼难熟；土犯，民困流离；金犯守，岁有殃；水犯，江河溢。日有
蚀，秋水无鱼；月蚀，大殃民疫。

“二天𨱔四星，主爵禄官秩，明吉；暗，凶。”木犯守，爵赏，劝
民安乐。火犯守，刑不中，官失职，民不安。土犯守，五味
不和，四时不序。金犯守，尊者鸩下民顽。水犯守，民困
薄恩。月掩，上下和，爵赏不行。日蚀，不利尊上。月蚀，宫
阙蛊魅。

三五诸侯，南二星，主断狱理，阴阳明润，大小相济，诸
侯忠良，王道大兴，不则下上相谮。火犯守，小人吉，大
人否亨，不乱群也。金犯守，无交害，匪咎；艰，则无咎。水
犯守，狱平，讼不可成也。月掩，君子以作事谋始。
四五诸侯第一星。木犯守，柔则吉，鸣谦终吉。火犯守，
不永所事，小有言，终吉。土犯守，或从王事无成。金犯
守，观“我生”，观民也。水犯守，休复之吉，以下仁也。月掩
中行独复。日蚀，诸国事，休复，吉。月蚀，诸国来朝，敦复
无悔。

三、北河东星，火星入，有灾。金犯守河中静，月掩河梁，
起有人焉。

积薪星主烹饪，明则君增庖厨，暗则五谷不登。木犯
守井冽寒泉食，火犯守庖厨灾。土犯守谷不登。金犯
守鼎耳革，失其义也。水犯守玉铉在上，刚柔节也。月
掩薪贵，日蚀鼎无食，月蚀烹无鼎。

一，鬼宿西南星，主视明，察奸谋，随有变占之。明则谷
熟；不明，民散。东南主积兵；西南主布绵。木犯守，大有
年；火犯守，岁荒民流；土布帛贵，金五谷熟，水民多亡。
二鬼宿西北星，主积金玉；东北主积马。月掩主壅蔽。
日蚀，五谷不稔，六畜疫。月蚀日辰皆八数，国有丧。如
六辰五日，地主过而更新。

积尸气星，主死丧诛斩；明，则兵起，大臣诛。木犯，天下
和平。火犯守，国有大丧，主民不安。土犯守，兵丧，岁饥。
金犯守，诛杀不当；水犯守，民流，兵丧。月掩，兵起，臣诛。
日蚀，大臣不安。月蚀，妇女多患。

“三鬼东北星：木犯守，马怀二驹。火犯守，马恒病疫；土
犯，六畜皆灾。金犯守，黄裳元吉；水犯守，括囊无咎无
誉。”月掩，马疫；日蚀，马疫民怨；月蚀，岁饥，民流。

四鬼：东南星：木犯守，大有年。火犯守，履霜坚冰至，观
君之德。土犯守，龙战于野，其血元黄。金犯守，乘马班
如，泣血涟如，年岁如是。水犯守，滔滔飘飘，民也。月掩，
人畜患。日蚀，人马皆疫。月蚀，六畜患，年不丰。

〈十五〉轩辕右角星，女主之庭。欲黄而大明，则后宫争誉；
细微不见，后妃不安；色黑，大凶；火往来；留犯，后妃不
安。金凌犯，宫女孕子。水凌犯，酒疾多。月掩，君臣酒色
有失。日蚀，君以酒赐臣；月蚀，君以美女赐臣。

〈十八〉轩辕南五星：火犯，丝绵贵。土犯守，机织艰。水犯守，
布帛贵。日蚀，布帛贵。月蚀，后妃不贵。

〈十四〉轩辕大星：木犯守，年丰；火犯守，年荒。土犯守，谷不
登。金犯守，六畜伤；水犯守，禾稼漂没。月掩，丝绵布帛
俱贵。日蚀，谷不登；月蚀，中宫不利。

〈十六〉御女星：木犯守，中宫有喜；火留守，宫女有忧；土留
守，嫔御不利；金留守，嫔御当愁；水犯守，女御无虑。月
掩，妃嫔御女皆忧。日蚀，君王无恩于宫人；月蚀，后妃
亦忧嫔御。

〈十七〉少民、轩辕左角星：木犯守，后宫沾恩；火犯守，后庭
争誉；土犯，后妃不争；金犯守，宫人怀胎；水犯守，后宫
怪有妖。月掩不久天雨日蚀，君臣皆忧；月蚀，后嫔皆
恶。

二灵台中星，主观云物灾祥。土犯守，国有祥瑞。火犯
守，君将奠祀。木犯守，臣下有献符瑞者；金犯守，天子
将幸勋戚家；水犯守，皇后有召命妇者。

一“灵台上星月掩奸佞，有蔽聪明者。日蚀，君王有行
移；月蚀，大臣恶之。”

上将星主武臣，明则将勇，暗则弱，动摇则兵起。木犯
守，将有功；火犯守，将军退舍；土犯守，用命无功；金犯
守，将果勇；水犯守，将退缩。月掩，将无力。日蚀，宜保守，
月蚀必见敌。

次将星，主从副武职。木犯守，为进赏；火犯守，进无功，
退罚；土犯守，边城有遣；金犯守，将有威声。月掩，君将
命将。日蚀，边关有警；月蚀，则军人忧。

明堂上星，主显崇孝慈；明吉；暗凶。火犯守，天子废祀。
“金犯守，天子有事于明堂；水犯守，后妃有事于太庙。”
日月蚀，土木星不与。

二“内屏西南星，主贱执法之官。”明则刑罚平，火退、留
犯守，贼臣在近，又且为佞。金犯守，佞幸近君；水犯守，
佞幸淫女在侧。

一“内屏西北星，火犯守，盗臣乱君，金犯守，女宠近侍，
月掩贼谋觉，他星不干。”

右执法星，主举刺奸凶。执法若移，刑罚尤急。木犯守，
法官用命，群邪避。火犯守，则法官受制而擢。土犯则
法官不利。金犯守，法官升平。水犯守，法官不法。日蚀，
法官退位。月蚀，法官有争。月掩，法官当去。

四“《内屏》东南星：火犯守，贼在君侧，金犯守，贼在傍，月掩贼，谋必成。”

三内屏东北星，金犯守刑明，国正月掩刑挠，他星不
干。

右执法：木犯守，法官奉命，奸盗咸忧；火犯守，法官失
势，盗贼纵横。土犯守，贼臣近君，正法不行。金犯守，民
安丰稔；水犯守，民饥国丧，兵火民仇。月掩，法官不如
意。日蚀，宰相当咎；月蚀，夫人不利。

上相星，主正品宰相。木犯守，宰相加品。火犯守，相忧。
土犯守，君忧臣虑。金犯守，大小官有喜有忧。月掩，宰
臣不利。日蚀，君臣咸忧。月蚀，执法司过。木掩土，土不
掩四星。火掩土，木，金掩土，木火水掩四星。金水入月、
入日为黑子。月掩五星。